Tasleḍt n tɣessa temmala-ɣ-d daɣen, tanmeẓla d tdukli n uḍris. ɣef waya nger tamawt d akken ttilint-d s :  Uressi d tiɣin: Ayen i d-yemmalen d akken tella tenmeẓla deg uglam d asentel unnig2. ɣef waya deg yiḍrisen n tesleḍt ad naf aressi ibedd ama ɣef, usissen n tazwara, anda ara naf asentel unnig yettas-d ɣer tazwara, ama d talɣatis snat anda i d-yettili wallus n usentel unnig qqaren-as :allus n usentel unnig . Tid-a d snat talɣiwin timezwura. Ma d talɣa tis kraḍ, temgarad ɣef tid-a, deg-s ad naf asentel unnig ur d-yettwabdar ara almi d taggara n tugzimt neɣ n uḍris. Talɣa-a qqaren-as : asissen n taggaraal ; tesa tawuri d taxatart, imi yettawi ime$ri ad yeḥulfu am akken d timsareqt. Syin ad d-yefk tiktiwin tisugnanin ɣef wayen ara d-yeglem umeskar ;  Timeẓri(asmiwer n yiḥricen d yittewlen) : D ayen i d-yeskanayen ugar tanmeẓla acku aneglam igellm-d s yiḥricen, iḥricen-a d wid icudden ɣer usentel unnig. Asemlili i dyettilin gar yiḥricen-a s timmad-nsen d wamek urzen ɣer usentel unnig, sskanayen-d tanmeẓla deg uḍris aglaman .